Alle rybewyse dalk binnekort onwettigElon Musk by ‘n beraad in 2013 Foto: Heisenberg Media – Flickr: Elon Musk – The Summit 2013 via Wikimedia Commons Elon Musk, uitvoerende hoof van Tesla, meen dit sal binnekort, vinniger as wat mens verwag, onwettig wees vir enige gemiddelde persoon om ŉ motor te bestuur. Musk het Dinsdag by Nvidia se 2015 GPU-tegnologiekonferensie in San Jose, Kalifornië, gesê bestuurderlose motors sal eksponensieel veiliger wees. Hy en Jen-Hsun Huang, uitvoerende hoof van Nvidia, het by die konferensie gesels oor die toekoms van motors en Tesla se planne om sy elektriese voertuie ten volle bestuurderloos te maak. Mitch Wein, adjunkpresident van die versekeringsmaatskappy Novarica, het egter gewaarsku dat bestuurderlose motors ŉ groot impak sal hê op die versekeringsbedryf. Hy het aan TechNewsWorld gesê versekeringspolisse sal gewysig moet word van ŉ persoonlike polis na ŉ kommersiële polis, aangesien die aanspreeklikheid nie meer by die bestuurder berus nie, maar by die voertuie en die maatskappye wat dit vervaardig. Lees meer: TechNewsWorld